CELEX: 22019D0214
Language: hu
Date: 2017-05-05 00:00:00
Title: Az EGT Vegyes Bizottság 102/2017 határozata (2017. május 5.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2019/214]

7.2.2019   
               
               
                  HU
               
               
                  Az Európai Unió Hivatalos Lapja
               
               
                  L 36/63
               
            
         AZ EGT VEGYES BIZOTTSÁG 102/2017 HATÁROZATA
         (2017. május 5.)
         az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2019/214]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:
         
                     (1)
                  
                  
                     Helyénvaló kiterjeszteni az EGT-megállapodás Szerződő Felei közötti együttműködést, hogy magában foglalja a „Jólét bolygónk felélése nélkül” című, a 2020-ig tartó időszakra szóló általános uniós környezetvédelmi cselekvési programról szóló, 2013. november 20-i 1386/2013/EU európai parlamenti és tanácsi rendeletet (1).
                  
               
                     (2)
                  
                  
                     Az EGT-megállapodás 31. jegyzőkönyvét ezért módosítani kell annak érdekében, hogy e kiterjesztett együttműködés lehetővé váljon,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás 31. jegyzőkönyve 3. cikkének (7) bekezdése a következő ponttal egészül ki:
            
               
                           „e)
                        
                        
                           
                              32013 D 1386: Az Európai Parlament és a Tanács 1386/2013/EU határozata (2013. november 20.) a »Jólét bolygónk felélése nélkül« című, a 2020-ig tartó időszakra szóló általános uniós környezetvédelmi cselekvési programról (HL L 354., 2013.12.28., 171. o.)”.
                        
                     
         
         
            2. cikk
            Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*1).
         
         
            3. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. május 5-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 354., 2013.12.28., 171. o.
         
         
            (*1)  Alkotmányos követelmények fennállását nem jelezték.
      
      
         
            Az EFTA-államok nyilatkozata az 1386/2013/EU európai parlamenti és tanácsi határozatot az EGT-megállapodás 31. jegyzőkönyvébe belefoglaló 102/2017 EGT vegyes bizottsági határozathoz
            A „Jólét bolygónk felélése nélkül” című, a 2020-ig tartó időszakra szóló általános uniós környezetvédelmi cselekvési program magában foglal olyan elemeket, amelyek az EGT-megállapodás hatályán kívül esnek. Az EFTA-államok hangsúlyozzák, hogy a programnak az EGT- megállapodás 31. jegyzőkönyvébe való belefoglalása nem sérti az EGT -megállapodás hatályát.